《读书台》
宋代·陈琦

水色山光面面开，乾坤牢落此孤台。寒烟老屋巢沙燕，春雨残孤卧石苔。

千载英风今可想，八州奇梦旧传来。輶车吊古增惆怅，重为先生辟草莱。

作者简介：（1136—1184）宋临江军清江人，字择之，号克斋。孝宗乾道二年进士。从张栻游，负用世才，栻甚重之。历赣县丞，政最，知兴国县。留正帅蜀，辟为机宜，革除官吏索贿等弊端。后朝议欲用为郡，会病卒。有《克斋集》。